Det er Ældrerådet og personale fra kommunens ældrecentre, som i fællesskab vil informere de ældre om fordelene ved i tide at udfylde et plejetestamente. - Den dag man ikke længere selv kan sige fra, så skal testamentet informere personalet om, hvad man kan lide, og særligt hvad man ikke kan lide, siger formanden for Ældrerådet i Vesthimmerland Kommune Erik Stagsted. Kommunen har udarbejdet en brochure, som skal uddeles på biblioteker og aktivitetscentre, og socialrådgiver i Ældre Sagen Kirsten Dyrborg roser initiativet. - Jeg synes, at der mangler kendskab til muligheden for at skrive et plejetestamente. Det er Vesthimmerland kommune nu med til at råde bod på, siger Kirsten Dyrborg.

Opsummering:
Ældre i Vesthimmerland Kommune bliver opfordret til at udfylde et plejetestamente, hvor de fortæller hvilken pleje og omsorg, de ønsker, hvis de bliver ramt af demens.